CELEX: 62018TN0460
Language: sl
Date: 2018-07-26 00:00:00
Title: Zadeva T-460/18: Tožba, vložena 26. julija 2018 – eSlovensko Bratislava/Komisija

17.9.2018   
            
            
               SL
            
            
               Uradni list Evropske unije
            
            
               C 328/53
            
         
      Tožba, vložena 26. julija 2018 – eSlovensko Bratislava/Komisija
      (Zadeva T-460/18)
      (2018/C 328/73)
      Jezik postopka: angleščina
      
         Stranki
      
      
         Tožeča stranka: eSlovensko Bratislava (Bratislava, Slovaška) (zastopnik: B. Fridrich, lawyer)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Razglasi ničnost sklepa Komisije, natančneje individualni pravni akt z naslovom „Plačilo s pobotom z neporavnanimi terjatvami in dolgovi“, ki ga je izdala Evropska komisija, oddelek za izvrševanje proračuna (splošni proračun in ERS), ref. BUDG/DGA/C4/LM/24307, sprejet 22. junija 2018;
               
            
                  —
               
               
                  Komisiji naloži plačilo upravičenih stroškov tožeči stranki (registrirana ID št. 42412439), kot prvotnemu upravičencu in pogodbeni stranki sporazuma o nepovratnih sredstvih INEA/CEF/ICT/A2015/1154788, Action 2015-SK-IA-0038 – „Slovak Safer Internet Centre IV“, v skladu s tem veljavnim in učinkovitim sporazumom o nepovratnih sredstvih, bolj konkretno njegovim členom 4.1.3;
               
            
                  —
               
               
                  Komisiji naloži plačilo stroškov in izdatkov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: razglasitev ničnosti izpodbijanega sklepa zaradi kršitve pravne norme, ki jo je treba uporabiti pri izvajanju Pogodb, zlasti napačne pravne presoje okoliščin in dejanskega stanja pobota, ker se sklep v skladu s Plaumannovim načelom neposredno nanaša na tožečo stranko (registrirana ID št. 42412439), sklep pa ima zanjo neposredne negativne učinke.
               
            
                  2.
               
               
                  Drugi tožbeni razlog: Komisija je zavezana, da tožeči stranki kot prvotnemu upravičencu in pogodbeni stranki sporazuma o nepovratnih sredstvih INEA/CEF/ICT/A2015/1154788, Action 2015-SK-IA-0038 – „Slovak Safer Internet Centre IV“, plača upravičene stroške, v skladu z veljavnim in učinkovitim sporazumom o nepovratnih sredstvih, bolj konkretno njegovim členom 4.1.3, na podlagi dejstva, da je Komisija pristojna za obravnavanje zadev v zvezi z vodenjem projekta in finančnim transferjem, v povezavi z veljavno in učinkovito pogodbo med Komisijo in tožečo stranko.
                  
                              —
                           
                           
                              Izpodbijani sklep Komisije temelji na členu 68 finančne uredbe, (1) ki določa, da bi bilo treba „[d]oločiti] […] pravila za evidenco premoženja in pojasniti odgovornosti računovodij in odredbodajalcev na tem področju ter pravila, ki se uporabljajo za prodajo opredmetenih sredstev, ki se vodijo v evidenci premoženja, da se zagotovi učinkovito upravljanje premoženja“. Tožeča stranka v tem smislu poudarja, da je Komisijo večkrat obvestila, da so bili postopki Komisije zoper njo pomešani z drugim podjetjem, ki je delovalo v prejšnjih projektih podobne vrste.
                           
                        
            
                  3.
               
               
                  Tretji tožbeni razlog: Komisiji je treba naložiti povračilo stroškov in izdatkov v zvezi s postopkom. Tožeča stranka v skladu z zgoraj navedenimi trditvami in domnevno arbitrarnim značajem izpodbijanega sklepa Sodišču predlaga, naj se ji povrnejo stroški in izdatki v zvezi s postopkom, kot tudi stroški in izdatki za pravno pomoč v zvezi s tožbo.
               
            
         (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL 2012, L 298, str. 1).